Paniek toe vrou tydens vlug kajuitdeur wil oopmaak | Maroela Media
Die kajuitbemanning van ŉ Amerikaanse United Express-vlug moes Maandag noodgedwonge ŉ vrou kalmeer nadat sy tydens die vlug gepoog het om die kajuitdeur oop te maak.
Die Amerikaanse nuuswebwerf CBS berig die kajuitpersoneel het die vrou glo vasgedruk terwyl sy onbeheerbaar geskree het: “Ek is God! Ek is God!”
Volgens ŉ kenner wat met CBS gepraat het, is dit nie moontlik om die kajuitdeur in die lug oop te maak nie as gevolg van die lugdruk. Een van die passasiers, wat anoniem wou bly, het egter aan die webwerf gesê die voorval was vreesaanjaend en meeste passasiers het vir hul lewe gevrees.
Die vliegtuig het volgens berigte veilig in Boise geland waar die vrou deur die polisie aangehou is. Die die Boise-polisie sê daar is nog nie besluit of aanklagte teen die vrou aanhangig gemaak moet word nie.
Kla die vrou aan sy stel ander se lewens in gevaar.
Ag nee. Poging tot ? . Sou persoonlik die aapstuipe gekry het as sy dit wou doen en ek ‘n passasier was.